CELEX: 62021CN0444
Language: fi
Date: 2021-07-16 00:00:00
Title: Asia C-444/21: Kanne 16.7.2021 – Euroopan komissio v. Irlanti

20.9.2021   
            
            
               FI
            
            
               Euroopan unionin virallinen lehti
            
            
               C 382/19
            
         
      Kanne 16.7.2021 – Euroopan komissio v. Irlanti
      (Asia C-444/21)
      (2021/C 382/26)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: C. Hermes ja M. Noll-Ehlers)
      
         Vastaaja: Irlanti
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa, että Irlanti ei ole noudattanut luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (1) (jäljempänä direktiivi) 4 artiklan 4 kohdan ja 6 artiklan 1 kohdan mukaisia velvoitteitaan, koska
                  
                              —
                           
                           
                              se ei ole osoittanut erityisten suojelutoimenpiteiden alueiksi mahdollisimman nopeasti ja viimeistään kuuden vuoden kuluessa 217 aluetta niistä 423 Atlantin vyöhykkeen luonnonmaantieteellisellä alueella olevista yhteisön tärkeinä pitämistä alueista, jotka on lueteltu 7.12.2004 tehdyssä komisison päätöksessä 2004/813/EY, (2) sellaisena kuin se on päivitettynä 12.11.2007 tehdyllä komisison päätöksellä 2008/23/EY (3) ja 12.12.2008 tehdyllä komission päätöksellä 2009/96/EY; (4)
                              
                           
                        
                              —
                           
                           
                              se ei ole asettanut aluekohtaisia yksityiskohtaisia suojelutavoitteita 140 alueelle niistä 423 alueesta, jotka on lueteltu edellä mainituissa komission päätöksissä, ja
                           
                        
                              —
                           
                           
                              se ei ole millään edellä mainituissa komission päätöksissä luetelluista 423 alueesta toteuttanut tarvittavia suojelutoimenpiteitä, jotka vastaavat direktiivin liitteen I luontotyyppien ja liitteessä II esitettyjen lajien ekologisia vaatimuksia alueilla.
                           
                        
            
                  —
               
               
                  velvoittaa Irlannin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio katsoo, että Irlanti ei ole perustanut eikä suojellut ja käyttänyt Natura 2000 –verkostoaan direktiivissä vahvistettujen lakisääteisten vaatimusten mukaisesti.
      Irlanti ei ensiksikään ole noudattanut direktiivin 4 artiklan 4 kohdan mukaisia velvoitteitaan, koska se ei ole osoittanut mahdollisimman nopeasti ja viimeistään kuuden vuoden kuluessa kaikkia edellä mainituissa komission päätöksissä mainittuja 423 aluetta erityisten suojelutoimenpiteiden alueiksi. Tämä laiminlyönti koski 217 aluetta täydentävässä perustellussa lausunnossa asetetun määräajan päättyessä.
      Toiseksi Irlanti ei ole noudattanut direktiivin 4 artiklan 4 kohtaa, koska se ei ole asettanut aluekohtaisia suojelutavoitteita kaikille kyseessä oleville 423 alueelle. Tämä laiminlyönti koski 140 aluetta täydentävässä perustellussa lausunnossa asetetun määräajan päättyessä.
      Kolmanneksi Irlanti ei ole toteuttanut tarvittavia suojelutoimenpiteitä, jotka vastaavat liitteen I luontotyyppien ja liitteessä II esitettyjen lajien ekologisia vaatimuksia direktiivin 6 artiklan 1 kohdan mukaisesti niillä 423 alueella, joita tämä jäsenyysvelvoitteiden noudattamatta jättäminen koskee. Irlannin suojelutoimenpiteitä koskeva käytäntö on johtanut tilanteeseen, jossa yhdelläkään niistä 423 alueesta, joita tämä jäsenyysvelvoitteiden noudattamatta jättäminen koskee, ei täydentävässä perustellussa lausunnossa asetetussa määräajassa ollut direktiivin 6 artiklan 1 kohdassa asetettuja lakisääteisiä vaatimuksia vastaavia suojelutoimenpiteitä. Useilla alueilla ei ollut minkäänlaisia suojelutoimenpiteitä. Toisilla alueilla oli suojelutoimenpiteitä vain osalle alueilla merkittävissä määrin esiintyvistä relevanteista liitteen I luontotyypeistä ja liitteessä II esitetyistä lajeista. Lisäksi suurelta joukolta alueita puuttuvat aluekohtaisiin, selvästi määriteltyihin suojelutavoitteisiin perustuvat suojelutoimenpiteet. Lisäksi Irlanti on myös yleisesti ja toistuvasti jättänyt noudattamatta direktiivin 6 artiklan 1 kohtaa asettamalla suojelutavoitteita, jotka eivät ole riittävän täsmällisiä ja yksityiskohtaisia ja joissa ei oteta huomioon kaikkia merkittäviä paineita ja uhkia.
      
         (1)  EYVL 1992, L 206, s. 7.
      
         (2)  2004/813/EY: neuvoston direktiivin 92/43/ETY mukaisesta luettelosta Atlantin luonnonmaantieteellisellä vyöhykkeellä olevista yhteisön tärkeinä pitämistä alueista7.12.2004 tehty komission päätös (EUVL 2004, L 387, s, 1).
      
         (3)  2008/23/EY: neuvoston direktiivin 92/43/ETY mukaisen, Atlantin vyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon ensimmäisestä päivityksestä 12.11.2007 tehty komission päätös (EUVL 2008, L 12, s. 1).
      
         (4)  2009/96/EY: neuvoston direktiivin 92/43/ETY mukaisen, Atlantin vyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon toisesta päivityksestä 12.12.2008 tehty komission päätös (EUVL 2009, L 43, s. 466).